અમેરિકી બજારમાં છેલ્લા એક વર્ષની તેજી માટે જવાબદાર એમેઝોન અને ફેસબુકના શેરોને આ ઘટાડાથી સૌથી વધુ નુક્સાન થયું છે. સોમવારે અમેરિકી બજારમાં છ વર્ષનો સૌથી મોટો ઘટાડો નોંધાયો હતો. અમેરિકી બજારને પગલે જાપાનનો નિકેઈ ૭૦૦ પોઈન્ટ, હોંગકોંગનો ઈન્ડેક્સ ૧૩૦૦ પોઈન્ટ, ચીનનું બજાર પાંચ ટકા ઘટી ૩૦૯૧ ઉપર આવી ગયું છે જ્યારે ભારતીય શેરબજાર ખૂલતા જ પ૦૦ થી વધુ પોઈન્ટનો કડાકો બોલ્યા પછી થોડી રિકરવી થઈ રહી છે.